Diari Oficial de la Generalitat Valenciana


Sumari del DOGV 5871, del 16-10-2008 (2008/11985)

Notificació a José Mª Julve Cardona. Expedient número DIC-96/2007. Canals.
--------------------------------------------------------------------------

### Dades del document

Número de DOGV
:   5871

Data del DOGV
:   16-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11033


Data del document
:   26-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a José Mª Julve Cardona. Expedient número DIC-96/2007. Canals. [2008/11517]  
Pel fet d'haver resultat infructuoses les gestions realitzades per a efectuar la notificació adreçada a José M. Julve Cardona, a l'adreça que figura en la seua sol·licitud de declaració d'interés comunitari per a la legalització de l'ampliació de fàbrica de marbre, al polígon 17, parcel·les 87, 89, 94 i 71, del terme municipal de Canals, d'acord amb el que preveu l'art. 59.4 de la Llei de règim jurídic de les administracions públiques, es porta a efecte mitjançant aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge va adoptar en data 10 de març de 2008, la resolució que a continuació es transcriu:  
"Vist l'expedient promogut per José M. Julve Cardona, sol·licitant la declaració d'interés comunitari per a la legalització de l'ampliació de fàbrica de marbre, al polígon 17, parcel·les 87; 89; 94 i 71, del terme municipal de Canals i de conformitat amb els següents  
Antecedents de fet  
Primer. S'ha presentat en el Registre del Servei Territorial d'Ordenació del Territori de València documentació relativa a la declaració d'interés comunitari per a la legalització de l'ampliació d'una fàbrica de marbre, sítia al polígon 17, parcel·les 87 i altres, del terme municipal de Canals. Revisada la documentació presentada, es va requerir l'interessat, en data 18 de febrer de 2004, perquè la completara en els termes de la Llei 4/1992, de la Generalitat, de 5 de juny, sobre sòl no urbanitzable (d'ara en avant LSNU), i la documentació complementària va tenir entrada amb data 10 de març de 2004.  
Segon. Així mateix, en data 18 de febrer de 2004 s'ha donat audiència a l'Ajuntament de Canals, a l'efecte d'exposició pública en el tauler d'anuncis de la corporació local de la sol·licitud de declaració d'interés comunitari, per a general coneixement, i se n'ha sol·licitat la notificació als propietaris limítrofs de la parcel·la. Igualment se li va requerir l'emissió d'informe municipal en els termes de l'art. 16.2 de la LSNU.  
Tercer. Admesa a tràmit la sol·licitud, de conformitat amb l'art. 13.2 del Decret 77/96, de 16 d'abril, se'n va ordenar la publicació en el BOP.  
En data 7 de setembre de 2004 es rep ofici de l'Ajuntament de Canals, remetent informes de l'arquitecte municipal i de la tècnica d'administració general, com també el certificat d'exposició en el tauler d'anuncis d'aquell Ajuntament i la notificació realitzada als veïns. No es remet cap al·legació.  
Quart. Durant la tramitació de l'expedient s'han sol·licitat informes sectorials als organismes següents:  
- Ajuntament   
- Divisió de Carreteres de la Conselleria d'Infraestructures i Transport  
- Diputació Provincial de València. Servei d'Explotació (vies i obres)  
En l'expedient consta l'emissió dels informes següents:  
- Ajuntament, amb data d'entrada de 7 de setembre de 2004, en sentit desfavorable. En concret, l'informe de l'arquitecte municipal indica:  
"[...] Que les instal·lacions per a les quals es demana la declaració d'interés comunitari, pretenen legalitzar l'ampliació d'unes construccions existents per a les quals es va concedir llicència d'obres per Resolució de l'Alcaldia de 24/04/91.  
Amb la documentació aportada es pot determinar que, en principi, aquestes ampliacions no compleixen els paràmetres urbanístics corresponents al sòl no urbanitzable comú, establits per les normes urbanístiques del PGOU.  
[...] Quant a la destinació i el caràcter generals del sòl no urbanitzable, l'activitat plantejada no es considera compatible amb les determinacions previstes en les normes urbanístiques del vigent PGOU, ja que se sol·licita com a planta d'elaboració de marbre, amb gran incidència de residus i abocaments en una zona agrícola, amb inexistència total de xarxes generals d'infraestructures, serveis i dotacions, al costat del llit del riu Canyoles.  
[...]  
En conclusió, no pot determinar-se si la construcció compleix la normativa vigent per al sòl no urbanitzable per falta de dades. Quant a la seua implantació, a causa del caràcter insalubre de l'activitat, es considera imprescindible l'aportació de:  
- estimació d'impacte ambiental  
- autorització de la Confederació Hidrogràfica  
- informe favorable de carreteres  
per a poder determinar la conveniència de la implantació".  
D'altra banda, la tècnica d'administració general de l'Ajuntament de Canals informa que : "[...] la instal·lació d'una fàbrica de marbre al polígon 17, parcel·les 87 altres d'aquest terme municipal és convenient des del punt de vista del desenvolupament econòmic local, autonòmic i general, sempre que el seu impacte ambiental no siga desfavorable".   
- Carreteres Diputació de València, en data 2 d'octubre de 2007, emet un informe desfavorable: "Vist l'assumpte de referència i afectant la carretera de titularitat provincial CV-597 "de Canals a la CV-40", aquesta Àrea de Carreteres informa que part dels terrenys de les parcel·les 71, 87, 89 i 94 del polígon 17 del terme municipal de Canals estan dins de la zona de protecció d'aquesta carretera CV-597 i no s'hi pot realitzar obres ni s'hi permeten més usos que aquells que siguen compatibles amb la seguretat viària. Per tot el que s'ha exposat emetem un informe desfavorable a la legalització d'instal·lació de planta d'elaboració de marbre al polígon 17 parcel·la 71 i altres del terme municipal de Canals".  
Cinqué. Amb data 16 de novembre de 2004, es van traslladar al promotor els anteriors informes, i se li requeria perquè esmenara el projecte presentat en els termes indicats per l'Ajuntament de Canals. En data 14 de juliol de 2006 es torna a requerir l'interessat perquè els esmene, i se li adverteix de la caducitat.  
Amb data de registre d'entrada en el Servei Territorial d'Ordenació del Territori de 18 d'octubre de 2006, l'interessat presenta escrit adjuntant una documentació que no esmena allò que havia requerit l'Ajuntament de Canals, ja que es tracta d'un escrit dirigit a la Confederació Hidrogràfica del Xúquer contestant a un requeriment efectuat per aquest organisme i una sol·licitud de permís per a realitzar un moviment de terres i tanca, a la carretera Canals-Xàtiva km 4, adreçat a la Diputació Provincial de València.  
Sisé. El Servei Territorial d'Ordenació del Territori de València emet un informe desfavorable en data 29 d'octubre de 2007 en el qual proposa desestimar aquesta sol·licitud de declaració d'interés comunitari.  
Fonaments de dret  
Primer. L'expedient ha de resoldre's a la llum del que estableix l'art. 8.2 i 16 de la Llei 4/1992, de la Generalitat, de 5 de juny, sobre sòl no urbanitzable, completat amb el Pla general d'ordenació urbana de Canals aprovat definitivament el 27 de novembre de 1984 per la Comissió Territorial d'Urbanisme de València i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable de protecció, forest, segons pla d'emplaçament adjunt al projecte. Tal com s'indica en l'informe de l'arquitecta municipal, "per falta de dades, no pot determinar-se si la construcció compleix la normativa vigent per al sòl no urbanitzable". Aquesta deficiència, no ha sigut esmenada per l'interessat.  
Cal portar a col·lació la disposició transitòria tercera de la Llei 10/2004, de 9 de desembre, règim transitori dels procediments, on s'estableix que els procediments ja iniciats en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor d'aquesta llei, es conclouran d'acord amb el que disposa la legislació anterior.  
Segon. Es tracta d'una activitat d'industrial per la qual cosa ha de tramitar-se de conformitat amb el que preceptuen els articles 16 i 18 de la Llei 4/1992, del sòl no urbanitzable.  
L'esmentat article 18, en l'apartat 2n, disposa que només es podran admetre sol·licituds per a terrenys que disten més de 5 km de sòl amb qualificació urbanística apta per a albergar la indústria proposada i tinguen informe municipal favorable.  
En aquest cas no es compleix cap d'aquests requisits.  
Tercer. Es preveu la legalització d'una ampliació de la fàbrica de marbres ja existent, la qual passa dels 300 m² d'ocupació a 1.587,27 m², en una superfície total de parcel·les de 19.203 m², quedant una superfície lliure de parcel·la superior al 50%. No obstant això, l'informe municipal és desfavorable i el promotor no ha esmenat les deficiències assenyalades per aquest ajuntament, i la documentació exigida és necessària per a continuar la tramitació de l'expedient.  
Així, doncs, la sol·licitud no s'adequa als requisits exigits en l'art. 18 de la Llei 4/1992, del sòl no urbanitzable.  
D'altra banda, l'administració autonòmica té un ampli marge de discrecionalitat per a apreciar si concorren en el cas concret les circumstàncies que fonamenten l'atribució de l'ús i aprofitament d'acord amb una jurisprudència consolidada, com per exemple la Sentència del Tribunal Superior de Justícia de la Comunitat Valenciana 1174/04, més concretament, en el fonament de dret cinqué: "La lectura de l'art 16 de la Llei valenciana del sòl no urbanitzable ens indica amb claredat que aquesta declaració té o conté valoracions que podem afirmar que tindrien el caràcter de reglat i altres de caràcter discrecional com succeeix amb l'art 16.1.c) sobre "...oportunitat i conveniència de les activitats de què es tracte des del punt de vista del desenvolupament econòmic i social, autonòmic i general...", la qual cosa significa que l'administració municipal gaudeix de discrecionalitat per a emetre l'informe favorable o desfavorable, de la mateixa manera, que la Generalitat la té a l'hora de determinar que una determinada activitat és o no d'interés comunitari el fet d'ubicar-se en un determinat lloc.   
En aquest cas en concret s'ha expressat una posició no favorable per part de l'administració municipal, la qual ha emés el seu informe preceptiu. No s'observa en aquest cas un interés supramunicipal que faça convenient que la decisió autonòmica s'impose a la voluntat municipal. Per tot això, convé denegar aquesta sol·licitud.  
Quart. De conformitat amb el que disposa l'article 18.3 de la Llei 4/1992, de 5 de juny, en relació amb l'article 6.e) del Decret 162/2007, de 21 de setembre, el qual aprova el Reglament dels òrgans territorials i urbanístics de la Generalitat, la competència per a l'aprovació correspon al conseller de Medi Ambient, Aigua, Urbanisme i Habitatge.  
A la vista dels antecedents i fonaments expressats i de la legislació vigent en matèria urbanística, resolc:  
Denegar la sol·licitud de declaració d'interés comunitari promoguda a instàncies de José M. Julve Cardona per a legalitzar l'ampliació de fàbrica de marbre, sítia al polígon 17, `parcel·les 565 i 569, del terme municipal de Canals.  
Contra aquesta resolució, la qual posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
Valencia, 26 de juny de 2008.- La directora general d'Ordenació del Territori, p. s. (article 7 del Decret 131/2007), la secretària autonòmica de Medi Ambient, Aigua, Urbanisme i Habitatge: M. Ángeles Ureña Guillem.